ร้านสลัดแห่งเดียวในกาดมีโชค เชียงใหม่ เปิดทุกวัน แต่หากอยากมาช้อปปิ้งตลาดคนเดินด้วย ให้มาช่วงเย็นวันจันทร์-อังคาร
ร้านสลัดอยู่ชั้นสองของอาคารกาดมีโชค บรรยากาศตกแต่งร้านสไตล์โมเดิร์นผสมธรรมชาติความเขียวของต้นไม้ประดับ(ปลอม)เพื่อเป็นการผ่อนคลายและบ่งบอกอัตลักษณ์ความเป็นร้านสลัด การบริการอยู่ในระดับปานกลาง พนักงานไม่ยิ้มไม่บึ้งแต่อย่างใด

เมนูสลัดเริ่มต้นที่ 80 บาท (ท้อปปิ้ง 7 อย่าง/น้ำสลัด 1 อย่าง)หากสั่งเพิ่มกว่านั้นต้องเพิ่มราคาตาม แต่หากมากัน 3-4 คน แนะนำสั่งสลัดโคโค่ 290 บาท คุ้มกว่าสั่งแยก มีเนื้อสัตว์รวมอยู่ด้วย หรือจะเป็นสลัดพิเศษทานได้ 1-2 คน ในราคาไม่เกิน 200 บาทก็คุ้ม

เครื่องดื่มที่นี่จะเป็นคั้นแยกกาก ตกราคาแก้วละ 100 บาท แต่แนะนำให้สั่งสมูตตี้จะคุ้มกว่า เพราะได้กากใยและเนื้อน้ำแข็งเย็นฉ่ำกว่า ปริมาณคุ้ม

นอกจากนั้นก็มีอาหารตามสั่ง เช่น พิซซ่าผักโขมอบชีส อร่อยกรอบนุ่มมาก ไม่เหม็นหรือขมตัวผักเลย เด็กๆทานได้สบาย หรือสปาเกตตี้ไส้อั่ว แม้จะเป็นอาหารฟรีซพร้อมอุ่น แต่ก็อุ่นได้ร้อนเหมือนปรุงสด หรือข้าวอัญชันไก่ย่าง ข้าวสีฟ้าสวยกินกับไก่เมืองร้อนๆ และเมนูสเต็ก นอกจากนั้นก็มีเมนูอาหารเจด้วย